als_Latn dik_Latn sag_Latn
Rama “provokon” me Zahon, Basha “dezerton” me DafinënPostuar më: 07 March 2017 11:36
Kreu i opozitës Lulzim Basha, u shpreh sot në emisionin Opinion nga Blendi Fevziu, se kur Kryeministri Rama mbante në krahë të birin në Bulevard, ai vetë po shëtiste vajzat e tij.
Basha e ka quajtur provokim ecjen e Ramës me të birin, 5 metra larg cadrës së improvizuar prej tij, ndërsa ka pranuar se atë të dielë, ka qenë i padisponueshëm për dy orë, pasi qenë me vajzat e tij me të cilat nuk rrinte prej tre javësh, për shkak të politikës.
Me llogjikë njerëzore, të dy liderët e mazhorancës dhe opozitës, ishin duke kryer detyra prindërore, këtë të dielë.
Ndërsa në gjuhen e atyre që quajnë shëtitjen e Ramës me Zahon, provokim, edhe shëtitja e Bashës me Dafinën duhet të quhet dezertim.
Dezertim nga protesta e baballarëve dhe nënave që nuk mund të shëtisin dot fëmijët, ndaj dhe i janë bashkuar Bashës në çadër, që t’i prijë./dritare.net
als_Latn als_Latn als_Latn als_Latn als_Latn als_Latn